《十咏图·孤帆》
宋代·张维

江心云破处，遥见去帆孤。
浪阔疑升汉，风高若泛湖。
依微过远屿，彷佛落荒芜。
莫问乘舟客，利名同一途。

作者简介：蜀人，字公言。尝为僧，还俗。善二王书法，尤得怀素骨力。王嗣宗荐试御书院，自负其能，遂遭众人排挤，止得隶秘阁。真宗景德末书郑州开元寺新塔碑，一时称绝。后贫困以终。